
РЕПУБЛИКА СРБИЈА

СЛУЖБА ЗА САРАДЊУ СА МЕДИЈИМА

ПРЕДСЕДНИКА РЕПУБЛИКЕ
С А О П Ш Т Е Њ Е  З А  М Е Д И Ј Е

Председник Републике Србије Александар Вучић упутио је саучешће поводом смрти уметнице Оливере Катарине , у којем се каже:
„Са тугом сам примио вест о смрти наше велике уметнице Оливере Катарине.

Била је аутентична и харизматична дива, чији су стил глуме и јединствен глас превазишли границе ових простора и пронели славу наше културе широм света.

Својим раскошним талентом и страшћу са којом је приступала свакој улози и песми, оставила је специфичан траг у нашој кинематографији и музици. Њен вансеријски таленат донео јој је заслужену славу, а уметничка снага умела је да задиви и најизбирљивију светску публику.

Својом фасцинантном појавом и јединственим стилом обележила је једну од најсјајнијих епоха наше уметничке сцене. Памтиће је бројне генерације које су имале привилегију да одрастају уз њену непресушну енергију, снажну личност и дубоку емоцију коју је безрезервно уносила у сваку интерпретацију.

Изражавам дубоко саучешће Оливериној породици, пријатељима, колегама и поштоваоцима њене уметности. Нека почива у миру“, наводи се у саучешћу председника Вучића.

 

Београд, 21. јул 2026. године

………………………………………………………………………………………………………………………

